কলকাতা হাইকোর্টের শূন্যপদে অবিলম্বে বিচারপতি নিয়োগ করতে হবে। এই দাবিতে  কর্মবিরতিতে গেলেন আইনজীবীরা। অসুবিধায় পড়েছেন বিচারপ্রার্থীরা। যদিও, ধর্মঘটীদের দাবি, মানুষের জন্যেই এই আন্দোলন। 
 নিজস্ব প্রতিবেদন: কলকাতা হাইকোর্টের শূন্যপদে অবিলম্বে বিচারপতি নিয়োগ করতে হবে। এই দাবিতে  কর্মবিরতিতে গেলেন আইনজীবীরা। অসুবিধায় পড়েছেন বিচারপ্রার্থীরা। যদিও, ধর্মঘটীদের দাবি, মানুষের জন্যেই এই আন্দোলন।  সিপাহি বিদ্রোহের পর, শেষ হল কোম্পানির শাসন। ব্রিটিশ সম্রাজ্ঞীর হাতে এল ভারতবর্ষ। আইনের শাসন প্রতিষ্ঠার প্রতীক হল মধ্য কলকাতার লালবাড়ি। স্বাধীনতার আগে ও পড়ে বিচারপ্রার্থী বহু মানুষের আশাভরসা। কিন্তু বিচার করবেন কে? শূন্যপদে অবিলম্বে নিয়োগের দাবিতে সোমবার থেকে কর্মবিরতি শুরু করল আইনজীবীদের মিলিত সংগঠন। আইনজীবীদের কর্মবিরতিতে অসুবিধায় পড়েছেন বিচারের আশায় আসা মানুষ। তৃণমূলের লিগাল সেল এই ধরনের আন্দোলনের বিরোধিতা করছে। যদিও, আন্দোলনকারীদের দাবি মানুষের জন্যেই তাঁদের লড়াই। পাঁচদিনের কর্মবিরতির পর পরিস্থিতি পর্যালোচনা করবেন আইনজীবীরা। তারপরেও নিয়োগ প্রক্রিয়া শুরুর উদ্যোগ না দেখা গেলে, অনির্দিষ্টকালের জন্য আন্দোলনে যাওয়ার হুমকি দিয়ে রেখেছেন তাঁরা।